Zamalo!
Silaziš?
Ja sam Ana, ovo je moj muž Miki. -Zdravo.
U braku smo već osam godina.
Ako sve prođe kako treba, uskoro ćemo usvojiti dete.
Ovo je prvi put da smo na kursu prve pomoći za bebe.
Dajemo sve od sebe, vrlo smo nervozni.
Ne sumnjam. -Da.
Zdravo. Mi smo porodica Ravas. Moj muž je Tibor, ja sam Renata.
Ja sam računovođa, Tibor radi u građevini.
Naša beba stiže svakog časa.
Upoznaćemo ga za dva dana.
- Nemam ništa da dodam. - U redu. Hvala.
Ti prva.
- U redu. Ja sam Nora. - Ja sam Deneš. Zdravo.
Radimo u istoj firmi za istraživanje tržišta.
U braku smo pet godina. -Ali radimo za istu firmu mnogo duže.
Da. Odlučili smo da usvojimo bebu pre dve godine.
Još ne možemo da verujemo, ali pre tri dana su nam rekli da ćemo je dobiti.
Čestitam! Novorođenče?
Možemo da je odvedemo kući za mesec dana.
Rođena je prerano, ali kažu da je savršeno zdrava. -Naravno.
Protokol nalaže da prođe nekoliko nedelja, ne brinite.
U međuvremenu se pripremite. Mesec dana će proleteti. -Sigurno.
Hvala vam. Srećni smo zbog vas.
Zdravo, ja sam Žofi, ovo je moj muž Mate. Za sad smo na listi čekanja,
ali želeli smo da dođemo...
Buđenje!
Bože, ne diše! Zovite hitnu pomoć! Počinjemo s veštačkim disanjem.
- Ne mogu da verujem. Biće super! - Ne znam, kako super?
Ozbiljno, tako mi je drago zbog vas. Dobićete novorođenče.
Na to nismo računali. -Nećete ništa propustiti. Samo krvavi deo.
Ima svojih čari, ali nema te joge koja će te vratiti na staro.
Meni si veoma seksi.
Dobar odgovor. Planirate da je nazovete Hana?
Da, Hana. Uzgred, ko vam čuva bebu?
Moja sestra. Može ona to. Ovo je tvoja noć!
I tvoja, Deneše. Kako si ti?
Ovo je velika avantura, naravno.
Išli smo na kurs prve pomoći za bebe. Kakvo iskustvo.
Sad vidimo koliko je to komplikovano...
Da, i ovo je prilično komplikovano.
Dosta, stvarno.
Ovo je milkšejk pivo, pravo iz Geteborga. Ima li pitanja?
Iz pivare u Geteborgu? Zezaš me.
Slikaćemo selfi za našeg sirotog emigranta...
Mrzimo te!
Ovo je za ženu koja se nikad ne druži s pivopijama
i koja će biti divna majka.
- Kako to znaš? - Naprosto znam.
A imaćemo još jednog tatu ćerke. Iako neće raditi stvari za dečake.
Kako znaš da nećeš da radiš to sa ćerkom?
Upao si pravo u rodnu zamku.
Ne znam, ne mogu to da zamislim. Ipak je devojčica.
Ako ti je toliko stalo do tih stvari, sledeći put drži palčeve za dečaka.
- Ima vremena. - Nisam baš tako sigurna.
Kako to misliš? Zar si...
Još nije zvanično, ali da, opet sam trudna.
Bože! Čestitam! Kakav dan!
- Napunićemo igrališta, zar ne? - Sigurno. Nisi rekla.
Hteli smo da sačekamo do drugog trimestra, do juče.
Ali morala sam da vam kažem, izvinite.
Živele bebe.
Razgovarao sam sa Mateom juče. Mislim da se ne vraćaju.
Je l' to konačno?
Bilo je neminovno. Pet godina. Nisam mislio da se zaista dvoume.
Ali rekao je da to ne može da podnese. A tu je i njegova mama.
Ionako će da umre. A dete će im biti švedski državljanin.
To je oduvek želeo.
Da. Ali mislim da to nije bila njegova odluka.
Ne zameram mu.
Tri programera su nam već otišla ove godine. Dobra odluka.
Znam. Trebalo bi i mi da odemo.
Ali nećemo.
Izvini zbog onog ranije.
Ne znam zašto je Kata morala da kaže da je trudna.
Ne brini zbog toga.
Mislim da se Nora uvredila.
Ne verujem. -Ovo je trebalo da bude vaše veče.
Ne smemo da vređamo Norin majčinski integritet.
- Majčinski integritet? - Da, to je važno.
Da. Ali mislim da je Nora srećna zbog vas.
Znam. I mi smo srećni zbog vas.
Loriju nije baš stalo do nove devojke, zar ne?
- Kako to misliš? - Sumnjam da će potrajati.
Mislim da je teško uključiti je u raspravu. -Istina.
Već bismo bili kod kuće da smo uzeli taksi.
Ovde je autobuska stanica, nema potrebe trošiti na taksi.
Možemo da ga priuštimo.
Šta ti je smešno?
Čudno je da si tako škrt. Nikad neću moći da se naviknem na to.
Šta imaš protiv mene?
Šta? -Ne razumem.
Autobuska stanica je tu. Trebalo bi ponekad da izađeš iz zone komfora.
Ko mi kaže.
Ići autobusom znači izaći iz zone komfora?
Svejedno. Ionako je loša ideja sad ići taksijem.
- Šta? Šta želiš da kažeš? - Ništa...
Previše si popila. Znam da te je Kata povredila...
Nije! O čemu pričaš? Drago mi je da je trudna.
I meni, ali ovo je trebalo da bude naše veče.
Još uvek je. Ne razumem te.
- Da, ali drugačije je ako... - Ako šta?
Ništa. Nema veze.
Nora.
- Jesi li dobro? - Izvini.
U redu je. Nora!
Jesi li dobro?
- Jesi li se povredila? - Super. Dođavola!
- Sad ćemo propustiti autobus. - Pozvaću taksi.
Razumem. U redu, hvala.
Ni oni nemaju slobodan. Već četvrti, ne mogu da verujem.
Ne razumem zašto ti smeta što je Kata trudna.
Je l' to naš autobus?
U teoriji.
- Zar nisi srećan zbog naše bebe? - Šta?
Naravno da jesam. Kako to možeš da me pitaš?
Zašto si onda ljut što je trudna?
Je l' naša beba manje zanimljiva?
Prestani. Zašto me toliko gnjaviš time? Pijana si.
A ti si kreten.
Govoriš mi da sam pijana? To ti je najbolja odbrana?
Kata se hvalisala što je opet trudna. To mi smeta.
Nije je bilo briga za tvoj majčinski integritet. -Šta?
Moj majčinski integritet? Misliš da je to moj problem?
- Tebi je problem? - Ne. Zaboravi.
Stalno me pogrešno razumeš. Nećemo o tome ovde. -Ne, želim da razumem.
- A ja želim da promenim temu. - Nećemo da menjamo temu!
Objasni šta misliš. Nikad mi ne objasniš!
Zar morate da se svađate ovde? Reci devojci da bude tiša.
- Ja sam mu žena. - Nevažno. Previše si glasna.
Šta te briga? -Dušo, ovo je javni prevoz, dođavola.
To sam mislio, dušo. Previše si glasna, nećemo ovde.
- Slušaćeš potpunog stranca? - Neću, ali nepristojna si.
Briga me! Želim da razgovaram o tome sada! -A ja ne želim.
Prestani da se sramotiš.
To ti smeta? Što te sramotim?
Majka ne bi trebalo ovako da se ponaša. -Molim?
Misliš da jesi?
Da si se večeras ponašala kao buduća majka?
Razmisli o tome. Ako si zaista spremna na ono što sledi.
Jer meni se čini da nisi.
Šta to radiš?
Nora.
Nora!
KOLIKO JA ZNAM
- Zdravo, je l' Nora svratila kod vas? - Kako to misliš? Kada? -Sada.
Ne. Zašto? Nešto nije u redu?
Ne, posvađali smo se, to je sve.
Jesam li na zvučniku? Zašto te ne čujem?
Ne. Mobilni mi se kvari u poslednje vreme.
Možeš li da govoriš glasnije?
Posvađali smo se, to je sve.
Zbog čega? Izgledali ste napeto.
Brinulo me je što pije. Mora na posao sutra.
Nisam čuo ovo poslednje.
Nema veze.
Mislim da smo napeti zbog bebe. Uskoro će doći kući.
Hoće. Skuvaj joj nešto, to će da je smiri.
Da. Pozvaću i Lorija. Ćao.
U redu. Ćao.
Jesi li dobro?
Prilično je kasno.
Molim te, ne radi ovo. Izvini, preterao sam. Nisam tako mislio.
Slušaj, stvarno mi je žao. Nisam tako mislio.
Molim te, reci nešto.
Zašto ti je mobilni bio isključen?
Baterija se ispraznila.
Zvao sam te nekoliko puta.
Još si ljuta?
Želiš da razgovaraš?
Želim da spavam.
Dobro jutro.
- Dođi dok je još toplo. - Nisam gladna.
Moram još da spavam.
Mislio sam da idemo na posao zajedno.
Ne.
U redu. Imam fokus-grupu u devet. Vidimo se na poslu, važi?
U početku je bilo čudno da Andreš želi životno osiguranje, ali bio je u pravu.
Možemo li da kažemo da je uzimanje životnog osiguranja muževno?
Mislim da jeste. Pravi muškarac se stara o svojoj porodici
i misli unapred, čak i za mene.
Odlična ideja, zabeležićemo to.
Ovo su naši kupci. -Muškarci su oni koji još sklapaju osiguranje.
To je njihovo područje.
Brinu o porodici i novcu. To je posao muškarca.
Gde si? Moraš da dođeš. Armin pita za tebe.
Dušo? Šta nije u redu?
Još sam kod kuće.
Zašto nisi krenula? Šta je?
- Prekinuću vezu. - Šta nije u redu?
Fokus-grupa je još unutra?
Jesi li dobro?
Jesam, samo sam morao nekoga da pozovem.
Mogu li da se ušunjam unutra? Manje je čudno ako sam s tobom.
Naravno. Što više vidiš, brže ćeš napredovati.
Super.
Možete li mi reći zašto je vaš muž uzeo životno osiguranje i šta to vama znači?
Nešto se desilo?
U redu. Sinoć? Nakon što smo se rastali?
Reci mi. Inače ne mogu da ti pomognem.
Ništa tu ne može da se uradi.
U vezi sa čim? Jesi li nešto uradila?
Povredio me je...
Povredio te je? Ko?
Čovek iz autobusa. To je bio on, videla sam...
Šta? Onaj koji nam se obratio u autobusu? Šta je uradio?
Je l' te pratio?
Šta je uradio?
Moramo u policiju. -Ne.
Hajde, moramo odmah u policiju.
Ne želim to. Ostavi me na miru!
Ali... Moramo nešto da uradimo. Zar ne želiš da ga uhvate?
Ne želim da razmišljam o tome. Mrzim to. Mrzim sebe.
Kako to misliš?
Odvratno je. Ostavi me na miru.
Želim da mislim na bebu, a ne na ovo.
- Jesi li na pauzi za ručak? - Da, došao sam da razgovaramo.
Vrati se na posao. Zakasnićeš.
- Mogu da ostanem ako želiš. - Ne treba. Dobro sam.
Drago mi je što ste ovde. Počnimo. Danas testiramo novi proizvod.
Molim vas da se predstavite jedna po jedna i kažete mi
koliko često koristite margarin prilikom kuvanja.
Izvolite? -Dobar dan. Želimo da prijavimo zločin.
- Zajedno? - Da.
Lična dokumenta.
Popunite ovo.
Ne radi. Idite sa strane. Samo podignite.
- Sedite tamo i pozvaću vas. - U redu. Hvala vam.
Ne želim da budem ovde.
Bićemo brzi.
Prizemlje, vrata sedam.
Ne, drugim hodnikom.
Moja žena je napadnuta.
Kako? Silovanje?
Da li lično poznajete napadača?
Ne. Ali videli smo ga. Oboje.
Vi ste bili prisutni?
Ne, ali video sam ga ranije.
Žena mi je rekla da je to čovek koga smo videli u autobusu.
Tako dakle. Kako se to dogodilo?
U utorak. -Pre tri dana? Gde ste bili do sad?
Gospođo, da li želite da vaš muž ode? -Ne treba.
Silovanja koja se prijave dva dana kasnije se uglavnom ne reše.
Biće to teška bitka.
Oboje smo videli napadača. Zar to ne pomaže?
Naravno. Ali nakon dva dana nema smisla slati gospođu kod doktora.
Možemo li da proverimo da li na odeći ima tragova DNK?
- Oprala sam je. - Onda ništa.
Lice vam nije povređeno. Imate li modrice na telu?
Ogrebala sam koleno.
I čupao mi je kosu. Mislim da je iščupao pramen.
To nije bogzna šta, iskreno.
Jedino što vam ide u prilog je da ste videli napadača.
Ali neću prijaviti dok ne budete sigurni da to želite.
Ne moraš. Ali mislim da će ga uhvatiti na osnovu opisa.
Sigurni ste, gospođo?
Jesam.
U redu, onda ćemo da prijavimo.
Kad se to dogodilo?
- Tokom dana ili noći? - Tokom noći.
Znate li u koliko sati?
Ne znam koliko je bilo sati.
Između ponoći i tri.
Sigurni ste?
Da. U ponoć smo bili zajedno, a vratila se kući u tri.
Razdvojili ste se usred noći? Zašto?
Ništa posebno. Malo smo se posvađali.
- A tako. Silovani ste nakon toga? - Da.
Gde?
Na ulici. Negde na periferiji 11. okruga.
Je l' u redu ako napišem da je žrtva silovana između ponoći i tri
na ulici u 11. okrugu 18. juna? -Da.
Odakle je došao počinilac?
Ne znam. Odjednom se stvorio ispred mene.
- Je l' imao pištolj? - Ne.
Je l' došlo do penetracije?
Vaginalne?
Oralne ili analne?
Ne, samo prvo dvoje...
Vaginalne i oralne?
Gospodine, bolje da izađete.
Ne, molim vas, ne želim više da govorim o ovome.
Da prekinemo?
Molim vas, ako može.
Naravno. To je dovoljno za prijavu,
ali detektiv će vas ispitati, a onda ćete morati u detalje, u redu?
U redu. To je to za sad.
Šta sad?
Mislim da će grad preuzeti vaš slučaj.
Moraćete da odete tamo, ali ne ove nedelje.
Hvala vam.
"Idite obilaznicom."
"Skrenite na četvrtom izlazu."
"Skrenite na sledećem izlazu."
"Skrenite levo."
Prelepa je.
Zdrava devojčica. Morala je da bude u inkubatoru, ali sada je dobro.
Hvala bogu.
Zadržaćemo je na posmatranju, ali zdrava je kao dren, ne brinite.
Izvinite, nisam stigla da ručam. -U redu je.
Donela sam papire koje morate da potpišete. Nazvaćete je Hana Gabor?
Da.
Je l' vam se svidela?
Veoma. Izgleda kao anđeo.
Zar nije malo žućkasta?
To je normalno. Tek je izašla iz inkubatora.
Tvoj muž previše brine, dušo.
To je to. Kad bi svi slučajevi išli ovako glatko.
Ako nemate nikakvih promena u životu, ostavićemo vas na miru
a za četiri nedelje kad se beba useli kod vas,
doći ćemo vam u posetu. Ali do tad još ima vremena.
Izvinite, ovo ne piše.
Dakle, nema promena? Još uvek imate posao, kuću, zdravlje?
- Imate? -Da. Sve je u redu. - Odlično.
Dobro jutro, uđite. Samo gospođa. Hvala.
Izvinite, ja sam joj muž i video sam napadača.
Čuo sam. Ja sam poručnik Laslo Sirteš. Doveo sam crtača.
Idite kod njega, ja ću uzeti izjavu od vaše žene.
- Već sam vam rekla. - Molim?
Već sam vam rekla šta se dogodilo.
Jeste, ali neki detalji su još nejasni.
Moramo da prođemo kroz događaje te noći. Molim vas.
Da sačekam ispred?
Nije dobro da prisustvujete davanju izjave, duže traje.
Radićete odvojeno s crtačem da ne biste uticali na nju. -Razumem.
Moj kolega će vas odvesti kod crtača.
Zaspao sam pa su me kaznili. -Uvek zaspiš.
Na dužnosti sam u pritvoru.
- Uvek isto. - Mogu li da vam pomognem?
Detektiv mi je rekao da se nađem s crtačem.
Ne znam ništa o tome. Sačekajte gore.
U redu, hvala.
- Šta ima kod tebe? - Ništa posebno. Zvali su nas...
Šalju me na mesto zločina. Moram da se javim poručniku Sirtešu. -Evo me.
Idi u 11. okrug s gospođom i odvezi je gde ti kaže.
Izvinite... -Žao mi je, crtač kasni, dolazi za sat vremena.
Šta se sad dešava? Vozite moju ženu na mesto zločina?
Da, ključno je da nađe tačnu lokaciju.
Ako nađemo nadzorne snimke, to će pomoći.
Izvinite, ali šta mislite o slučaju?
Slušajte, postoje nejasnoće.
Došli ste kasno, ne možemo da tražimo DNK. -Da, znam.
A gospođa je bila pod uticajem alkohola i posvađali ste se.
Njeno rasuđivanje je diskutabilno.
Ne razumem.
Najbolje je da sačekamo skicu i nadamo se da će vaša žena naći mesto zločina.
Bez napadača nemamo slučaj. -Izvinite!
Je l' vam dala neke nove informacije?
Bolje pitajte ženu. Ne mogu ništa da vam kažem.
Crtač stiže za sat vremena.
Recite mi kad da stanem.
Ne znam. Bilo je vrlo mračno.
Da vas vozim još dalje ili da napravimo još jedan krug?
Ne znam.
I dalje vam nije poznato?
Ne.
Skice uopšte nisu slične.
Ali jesu.
Kako to da ga pamtimo tako različito? Sigurno je bio on?
Sigurno. Možda je crtač zabrljao.
- Misliš da je moj opis bio blizu? - Da.
- Ja mislim da tvoj nije bio. - Prepiraćemo se oko toga? -Ne.
Mislim da moramo da odustanemo od ovoga. -Od čega?
Svega ovoga. Neće me ozbiljno shvatiti, zar ti nije jasno?
Misliš da misle da si sve izmislila?
Otkud ja znam? Neće mi verovati. Ponižavajuće je.
Detektiv misli da sam glupača. Čak me i policajci osuđuju.
Sigurno ne pomaže što ne možeš da nađeš mesto zločina.
Nisam ja kriva. Zameraš mi to? Bio je mrak.
- Samo kažem da to otežava policiji... - Daj mi nešto! -Odjebi!
- Evo ti onda ovo! - Ne mogu da verujem! Pijan je!
Moji roditelji zovu.
Iz Napulja?
Zdravo!
"Zdravo! Znači, radi!"
"Naravno da radi. Sam si ovako kasno?"
Ne, samo trenutak.
"Ništa ne vidimo! Šta si uradio? -Ništa."
"Pritisnuo si nešto. -Nisam."
Samo trenutak.
Evo nas. Ćao!
"Ćao. -Jesi li dobro, Nori? Tako si bleda."
Samo sam umorna.
Kako ste? Kako je u Napulju?
"Za pamćenje. -Nego šta.
Svi su na motorima. Kao da su gangsteri.
Ma, daj! To je deo kulture. A vi? Kako je beba?"
Imamo sliku. Šaljem vam je.
"Kako? To se može?"
Naravno. Je l' je vidite?
"Da, dobili smo nešto."
- "Baš je slatka. Ali malo je mršava. - Zašto je žuta? To je samo na slici?"
To je normalno prvih nekoliko dana.
"Kad možemo da je vidimo?"
Za nekoliko nedelja. Uživo je mnogo lepša, videćete.
"Volećemo je kao da je naša."
Sad ste u hotelu?
"Da, samo ovde imaju internet. Gde je Nori nestala?"
Otišla je do toaleta.
"Dobro, Deneše, idemo na večeru."
Dobro, uživajte.
- "Zovemo vas kasnije." - Dobro, ljubim vas. -"Ljubimo te.
- Poljubi Noru za mene." - Hoću. Ćao.
Odlično. Objaviću priču.
- Ostaješ? - Dosta mi je za danas.
Onda idemo na pivo.
- Rekli smo danas? - Jesmo. Zar ne možeš?
Jebi ga, idem. Idemo.
Ne mogu da verujem da si bio kod zubara pre pivnice.
Nije fer prema nama.
Ne nabijaj mi krivicu. Imao sam zakazano.
- Zašto smo planirali ovo danas? - Meni ne smeta ako on ne pije.
Naravno da ti smeta. Možeš da piješ ako uzimaš lidokain.
Hvala, ne želim da mi pozli.
Ali u pravu je. Ne smeš da piješ samo ako si na antibioticima.
Šta kažeš? Hajde, popij nešto.
U redu, nećete me ostaviti na miru. Veliko pivo.
Mogu li da dobijemo još sira hermelin? -Može.
I ja hoću jedan.
Žao mi je, ali ostao nam je samo jedan.
U redu, dajte ga njemu, ja ću haringu. -Sigurno? -Naravno.
- Tek sam stigao. - On radi to otkad smo stigli.
Prestani da se cerekaš. To je za njeno dobro.
Nikad mi ne bi prepustio poslednji hermelin da nje nema.
Naravno da bih. Smiri se.
Šta je s bebom? Kad stiže?
Za tri nedelje. Pripremamo se.
Nora je bila baš srećna. Blistala je.
Da, veoma je srećna zbog bebe.
Super. Malo žena bi to uradilo. Moraš to da ceniš.
Kako to misliš?
Mislim, većina žena želi da rodi dete. Možda ona ne želi.
Ne razumem šta hoćeš da kažeš.
- Rekao sam nešto loše? - Da. Hajde da promenimo temu.
Ne moramo. Samo mu reci zašto je kreten.
Ja? Zar on ne bi trebalo da kaže nama?
Zaboravi. Naljutio sam te, kreten sam, izvini.
- Kako si me to naljutio? - Daj, izvinio sam se.
Zašto ti je žao?
Valjda zato što ne možeš da imaš decu.
Otkud ti to? I ti to misliš?
Zar nisi ti razlog...
Ne, nema dokaza za to! Sa mnom je sve u redu, ako moraš da znaš.
Proizvodim spremu bez problema i to u normalnim količinama!
Jedini problem može da bude varikokela testisa, ali to nemam.
Moguće da ni Nora nije neplodna, samo ne možemo da začnemo zajedno.
Onda dobro. -Zašto si mislio da sam ja? Je l' ti Nora to rekla?
- Naravno da nije. - Otkud ti onda to?
Ne znam, brate, samo...
Mislio sam da bi pre problem bio kod tebe.
Odlično.
Dobro, možda je glupo zvučalo. -Veoma glupo.
Ali sad bar znamo.
Onda roditelj kaže detetu da može da uđe u prostoriju bez straha.
Dete pokuša da odraste i zaboravi da postoji iracionalni strah.
- To ga priprema za život. - Prekasno je za ta sranja.
Taksi mi je stigao, odoh ja. Izvini.
Vidimo se.
Čujemo se.
Ovo je uzbudljivo. Zamislite da folksvagen uđe na vrata.
Kako bi izgledao da je osoba?
Nemac, mislim. I plavokos. Ili možda smeđokos.
Kao Zigmar Zolbah.
On mi pada na pamet, glumio je u "Goldenbergovima".
Mislim da možete da mu verujete. Tako izgleda.
Dobar tip u kariranoj košulji koji baca pikavac kroz prozor kola.
Jer to sebi može da priušti. Ali neće da stane.
Jao, nadam se da će sledeća grupa biti lakša. -Da.
Ne znam zašto ih zovu električnim automobilima.
Zar oni ne idu na benzin, samo što imaju elektromotor?
Sranje. -Ja sam kriva, izvini.
Hvala.
- Imaš lepe ruke. - Bavim se penjanjem.
Stvarno? Ja to dugo želim da probam.
Doneću ti pravu kafu.
Ne treba, ne brini.
Nije problem. Ionako moram po sledeću grupu.
Bez mleka i šećera, je l' tako?
Hvala, da, crna. Šećer u kafi je svetogrđe, nadam se da to znaš.
Razumem!
Ćao.
Ćao. Izvini, bilo mi je dosadno.
Ja bih to popravio.
Nema veze, volim ovo da radim. Imala sam vremena.
- Jesu li zvali iz policije? - Ne. Ne verujem da će zvati.
Šta kažeš? Misliš da će joj se svideti?
Zašto ne želiš da me pogledaš?
Ne želim.
U redu, dušo, žao mi je.
Bombona!
Nora!
Probudi se! Nora!
Šta je? Zašto ne spavaš?
Našao sam ga. Našao sam tipa.
- Koga? - Onog tipa. Onog gada.
- Zašto si obučen? - Našao sam ga!
Idiot ide istim autobusom, pratio sam ga do kuće.
Znam gde živi, razumeš? Pronašao sam ga.
Ali nisi razgovarao sa njim, zar ne? -Naravno da nisam.
Nije me ni video. Samo sam hteo da saznam gde živi.
Šta nije u redu?
Ne želim da ga vidim.
Zar ne želiš da ga kazne?
Ne mogu da verujem da si ga pratio. To nisi ti.
Mislio sam da će ti biti drago.
Zašto ti je toliko stalo? Želim to da zaboravim, ali ne daš mi.
Zašto ne možemo da se usredsredimo na bebu? Deneše, dobićemo ćerku.
Znam. Ali sad će da ga uhapse i gotovo je, zar ne shvataš?
- Završićemo s tim jednom zauvek. - To se nikad neće desiti.
Laku noć.
Gotovi smo. Spremni smo, Nora. -Šta sad?
Suočićete se sa osumnjičenim i oboje ćete reći šta se desilo.
On je unutra? Ne, ne mogu to.
To je standardna procedura. Ne bojte se. Ne možemo bez toga.
Ne brini, sve će biti u redu. Detektiv će biti pored tebe.
Ne želim. Šta da kažem? Šta treba da kažem?
- Kako to misliš? - Ako poriče? -Ma, daj!
Znaju da je to on. Oboje smo ga identifikovali.
Razmišljaj ločigno.
Biću pored vas sve vreme. Vaš muž će čekati ovde. U redu?
Sedite, molim vas.
Vaše izjave protivreče jedna drugoj, zato ovo radimo.
Rekao sam g. Ciboru da ćemo proći kroz ono što se dogodilo.
Kad vam postavimo pitanje, odgovorite jedno drugom.
Da li prepoznajete čoveka koji sedi ispred vas? -Da.
Da li prepoznajete ženu koja sedi ispred vas? -Da.
Molim vas, recite nam šta se dogodilo u noći 18. juna.
Da li vi želite prvi? -Moram da opišem tačno šta je... -Da.
- Mogu li ja prvi? - Naravno.
Dobro. Vraćao sam se kući iz noćne smene poslednjim autobusom.
Gospođa je ušla s mužem, posvađali su se i izašla je.
Ja sam izašao iz autobusa kao i obično.
Slušaj. Zašto radiš ovo?
- Postavljate pitanja preko mene. - Izvinite. Ovo je nebulozno.
Oboje znamo da si to želela. -Molim?
Stidiš se jer si udata. Ali zašto želiš da me uništiš?
Zašto mu dozvoljavate da govori takve stvari? Kako možete?
Smirite se. Držimo se procedure. Molim vas, ne provocirajte.
Mi pitamo, a vi odgovarate.
Dobro, ali shvatite da predajem u srednjoj školi.
- Ubijate me. - Molim vas.
Postaviću pitanje i odgovorićete jedno za drugim.
Šta se dogodilo?
Nora, možete vi prvi.
Hodala sam ulicom, a on me je pratio i napao.
Nije istina. Imali smo seks iza bara. -Pustite da završi. -Molim?
Čuli smo da ste bili u baru i pili. Je l' to istina?
Da. Nešto drugo me je uzrujalo. -Da, tvoj muž.
Dakle, sreli ste se u baru, je l' tako? -I ranije u autobusu.
Razgovarali ste u baru, je l' tako? -Malo.
Šta se zatim dogodilo?
Kao što sam rekla, hodala sam ulicom i dugo me je pratio.
Nije istina. Imali smo seks iza bara. Dobro ili loše, oboje smo to hteli.
Molim? -Nemoj da mi kažeš da to uopšte nisi želela.
Ti to znaš i ja to znam. Čemu ovo?
Kako to može da kaže? Zašto mu dozvoljavate? Uhapsite ga!
Smirite se. Ne želim da vam bude neprijatno, zaista.
Ali važno je da razmislite šta se desilo te noći, to je sve.
Ponekad gledamo na stvari koje su se dogodile u drugom svetlu.
Mogu da razumem kako je to počelo.
Jeste li napustili bar sa g. Ciborom?
- Ne sećam se. - Sjajno, ne seća se.
Da li ste kojim slučajem uživali tokom snošaja?
Neću ovo da radim.
Molim vas, sedite. Nora! Molim vas!
Molim vas! Nora!
Šta je bilo? -Zašto smo ovde? Znala sam šta će se desiti.
- Šta? - Želim da budem sama.
Kuda on ide?
Po svoje stvari.
A onda? Nećete valjda da ga pustite?
Trenutno ne mogu da odgovorim na to. -Šta se desilo unutra?
Nije bilo kako sam očekivao.
Šta nije u redu? Ne razumem. Moja žena je van sebe.
Više ne mogu da joj pomognem. Žao mi je.
Slušajte, mislim da je vreme da razgovarate sa ženom.
Zaista mislim da je vreme.
Izvinite, moram da idem.
- Šta je to bilo? - Šta misliš?
Detektiv želi da razgovaramo. -O čemu?
- Kaže da nije prošlo dobro. - Tip laže. A oni mu veruju.
Znamo da je to bio on. Tu nema sumnje.
On kaže da smo oboje to hteli.
Šta? Zašto bi to rekao?
Šta bi drugo rekao? Dosta mi je policije. Idemo, molim te.
Ne mogu da verujem. Nije pošteno.
- Jesi li znao da je profesor? - Šta?
Predaje u srednjoj školi. Taj tip.
Nije u redu da podučava tinejdžere.
I moj muž nekad bolje zna šta je najbolje za mene.
Izvinite, ali žena to sama zna.
Možda, ali u nekim situacijama muškarci moraju da misle unapred.
U početku je bilo čudno što želi životno osiguranje,
ali onda sam shvatila da je u pravu...
Mislim da se slažemo. Treba mu podrška.
- Zdravo. - Zdravo. Šta je?
Ne znam šta da kažem...
Baš mi je žao.
Nora je neverovatno jaka žena.
Samo želim da kažem da sam na njenoj strani.
O čemu pričaš, Lili?
Je l' ti Nora nešto rekla?
Upravo sam videla objavu.
Policija se grozno ponašala prema njoj.
To što je morala da preživi nije normalno.
"Silovana sam 18. juna. Policija ne želi da pomogne.
Veruju silovatelju, a ne žrtvi."
Izvini. Pripremiću sobu za minut.
Nisam zato ovde.
Slušaj, to me se ne tiče.
Reci ako su ti potrebni slobodni dani. -Ne, hvala.
Dobro, ali ti budu potrebni, reci mi. Moram da znam unapred.
Imamo važne kupce ovog meseca.
Nismo računali da će Nora odsustvovati, teško ju je zameniti. -Razumem.
Mogao si da nam kažeš da opet neće doći.
Ionako je uzela slobodno zbog bebe.
Ali ne toliko. Komuniciraj, u redu?
Pre neki dan si javio da ćeš doći tek popodne.
To se tako ne radi. A rezultati su ti slabiji.
Ovo je kompanija sa važnim klinetima
koji očekuju vrhunsku uslugu. A ti si daleko od toga. -Sabraću se.
Ovde ima mnogo talentovanih. Zašto ne bih unapredio nekog od njih
da vodi analizu podataka ako ti ne možeš?
Razumeš u kakvoj sam situaciji?
Razumem.
Drago mi je.
Na stranu to, žao mi je. Zaista. Prebrodićete vi to.
Popodnevna grupa samo što nije počela.
Igraćemo igru.
Kako biste zamenili plastiku u svakodnevnom životu?
Prvo što mi pada na pamet je zamena plastičnih kesa platnenim...
Nora, možeš da počneš.
Pa, hodala sam ulicom, a on je krenuo za mnom i napao me.
"Ne plašim se da ga imenujem. Zove se Peter Cibor,
predaje istoriju u srednjoj školi.
Izvini, bilo je spontano. Nisam znala da li da objavim.
Ali zašto si objavila? Sad svi znaju. -Bolje je tako.
Ništa nećeš postići!
Misliš? Podeljeno je dvesta puta za sat vremena.
Dobila sam gomilu poruka podrške. Mobilni mi zvoni kao lud.
Trebalo je to da prepustiš policiji. Imenovala si ga!
Jedva te čujem. Govori glasnije.
Trebalo je to da prepustiš policji!
Policija nije ništa radila. Znaš to. Razgovaraćemo večeras.
Dobro, ali...
Dobro, razgovaraćemo večeras.
- Halo? -Zdravo, mama, ne mogu sad. - Šta je ovo? Objasni mi.
Ne mogu da razgovaram. Radim.
Misliš da je u redu da ovako saznamo? -Žao mi je.
- Glasnije, ne čujem te. - Kažem da mi je žao!
I nama je žao što moraš ovo da prolaziš, ali to je privatna stvar.
To se ne tiče nekog drugog. Šta je došlo Nori da to objavi?
- Ovo je noćna mora! odvratno! - Mama, molim te, nije u tome stvar!
Da, šta god Nora misli je uvek najvažnije.
Ali imaš i druge ljude u životu, sine.
Nisi mislio kako je nama neprijatno?
I meni je neprijatno. Jesi li mislila na to?
- Molim? -Moram da idem. - Ne čujem te.
Moram da idem, prekidam vezu.
To je teško.
Mislim da si uradila dobru stvar. Skidam ti kapu.
- Hvala. - Nema na čemu.
Sve što si mi rekao je vrlo korisno.
- Zdravo. - Lori je svratio. Zdravo, dragi.
Mogao si da mi kažeš. Mogao sam da pomognem.
Nismo želeli da idemo na sud.
Mogli ste da imate advokata. Bolje biste prošli.
Sad je prekasno.
Lori ima dobre ideje, poslušaj ga. Trebalo je ranije da ga poslušamo.
To što su joj uradili je grozno. To nije ništa drugo nego zamka.
Kako to misliš?
- Zašto su tražili sučeljavanje? - Izjave su protivrečne.
Pa? Ako je policija pristrasna, Nora nije u ravnopravnoj poziciji.
- Nisam siguran da su pristrasni. - Bili su! Rekla sam ti.
Slušaj, ne mogu ovo sada.
Ceo dan je ovako. Ne mogu više da se javljam.
Ako želimo napred, moramo da znamo kako stvari stoje.
- Pustili su ga, rekla sam ti. - Ali to nije zvanično.
Sumnjam da možemo išta da uradimo u vezi s tim.
Hoćete da ostanete na ovom?
Ne, ja sam taj koji ne želi da ostane na ovom.
Ja sam našao tog tipa.
Znam. Ali problem je što može da kaže da si mu zadirao u privatnost.
Ko? Cibor? -Nravno.
Mislim da policija nije smela da koristi to što si im dao.
To pogoršava situaciju. Ali proveriću.
Nema potrebe. Nećemo da se natežemo na sudu.
Sad je kasno.
Sad kad je Nora javno objavila, ko zna šta će on da uradi.
Ako ne možemo da dokažemo upotrebu sile, može da vas tuži zbog klevete.
Možda nije trebalo da objaviš.
Preuzimam odgovornost za to. Znaš šta takva objava znači.
Ali ako ne progovorim, niko neće znati istinu.
Zašto ti je istina odjednom tako važna?
Nisi ni htela da prijaviš. -Jesi li na mojoj strani? -Naprosto ne razumem.
Nisam znala da predaje u školi i da može da povredi druge.
Ne želim da se mešam, ali moraš da je podržiš, Deneše.
- Ako želite da krenete napred. - Ti ne vidiš celu sliku.
Nemoj da mi govoriš da ne podržavam svoju ženu.
Izgleda da je ne podržavaš.
Zar moraš to sada? Pred Lorijem?
Nema potrebe da vam bude neprijatno preda mnom, prijatelji smo.
Odlično je da se Nora zauzela za sebe. Vrlo je hrabra.
Ako naiđete na zakonske začkoljice, tu sam da vam pomognem.
Ali stvar je u tome da je Nora progovorila, retki bi to uradili.
Zašto si ono došao?
Video sam objavu i pokušavam da pomognem.
A ja mislim da će nam trebati pomoć.
U redu. Znaš šta? Šta god da odlučiš, slažem se.
Ali trenutno padam s nogu.
Slobodno popijte ostatak vina i razgovarajte šta treba uraditi.
Ali ja ne mogu ovo sada.
Zdravo. -Zdravo.
Čekaj!
Šta hoćeš?
Otpustili su me juče. Nekoliko sati nakon objave tvoje žene.
Hoćeš da me tužiš?
Tužim? S kojim novcem? Pogledaj me.
Zašto si onda ovde? Pretiš mi?
Znaš šta se onda desilo?
Zvala me je bivša žena, traži puno starateljstvo.
Znaš šta to znači? Više nikad neću videti sina.
Ne znam šta da ti kažem.
Slušaj, nisam silovao tvoju ženu. Žao mi je što te je prevarila.
Stidim se toga, veruj mi...
Zdravo, Deneše.
Napili smo se. Nismo razmišljali.
Ali ovo će da me uništi.
Ne znam zašto ovo radi, ali uništava mi život.
Ne, silovao si je. Tako ona kaže, a ja joj verujem.
Bila je pijana kao smuk. Ali želela je to, veoma.
Misliš da bih došao ovamo da nisam morao?
Molim te, pomozi mi. Razgovaraj sa njom. Neka prestane. Preklinjem te.
Ne mogu da izgubim sina. Razumeš? Da li ti imaš decu?
Ne.
Vidiš, zato ne shvataš. Ovo je zaista zlobno.
Onda idemo na sud. Otišao sam u policiju, ispitali su me.
Ali ovo nije način, čoveče, shvataš?
Molim te, razgovaraj sa njom.
Nisam želeo da ti smetam. Nadam se da možeš da pomogneš.
Jesi li tu? U nevolji smo. Bar tako mislim.
Zašto? Šta nije u redu?
Zvali su iz udruženja. Žele opet da nas posete.
Da naprave psihološku procenu i to. Šta ću sad?
Čekaj. Udruženje?
Da, videli su objavu i šokirani su. Psiholog želi ponovnu procenu.
Prokleta objava. Sad se kajem.
- Rekao sam ti da je to bila loša ideja. - Dolaze popodne. Nije smela da mi kaže.
Šta ja treba da radim?
Ćao.
- Dobili smo zvanično pismo. - Šta?
Stiglo je zvanično pismo.
I? -Zatvorili su slučaj.
Šta? U potpunosti?
Objašnjenje: "Protivrečnost u izjavama se nije razrešila prilikom susreta.
Podnositeljka tužbe priznaje da je bila pijana i uzrujana zbog svađe sa mužem.
Optuženi tvrdi da se sreo s podnositeljkom tužbe u baru.
Popili su piće pre snošaja,
što su potvrdile nadzorne kamere u baru.
Snimci pokazuju kako podnositeljka tužbe i optuženi odlaze,
dobro raspoloženi, jedno s drugim.
Na osnovu izjava i dokaza,
ne može se dokazati da je počinjen zločin.
Zato policija zatvara ovaj slučaj."
- To je sve? - Zar to nije dovoljno?
- Mogu li da vidim? - Zašto?
U pravu si, ne znam.
Ovo je loš trenutak. Ljudi iz udruženja uskoro dolaze.
- Moraju da vide sklad. - Sklad? Zezaš me?
Ne želim da izgubim Hanu. Naša je.
Zašto mi nisi rekla da si pila sa njim? -Jesi li lud? Naravno da nisam.
Piše ovde.
Otišla sam u bar i popila votku sa sodom. Sama, ne s njim.
Zašto nisi tako rekla pre? -Šta ja znam, rekla sam policiji. U izjavi je.
Zašto onda kažu da ste popili piće zajedno?
Pratio me je do bara i došao do mog stola,
rekao je da mi je platio piće. Bio je naporan.
A ti si prihvatila.
Nisam mogla da odbijem, debil je već platio!
Jeste li razgovarali?
Malo. Pristojno sam ga odbila.
- Zašto me ispituješ? - Zato što se osećam prevareno.
Taj tip me je silovao! Ništa to neće promeniti!
Jesi li mu davala signale? -Šta?
Ne razumem da ste otišli zajedno u bar,
pili ste zajedno, ne razumem. Naprosto ne razumem.
Smiri se. Šta to ne razumeš?
Nikad nisi rekla da si otišla u bar i srela ga,
da si pila, ništa nisi rekla! Nikad mi ništa ne govoriš.
Šta bi trebalo da ti kažem? Zaista želiš da čuješ detalje?
O tome želiš da razgovaraš? O onome šta mi je radio?
Šta ti je radio? Da li uopšte znaš?
Ili samo blebećeš, a nemaš pojma šta se desilo?
Koji ti je đavo? Jesi li lud? Šta to radiš?
Izvini.
Da li je sad zaista trenutak da se tako ponašaš?
Pokupiću to, žao mi je.
Šta nije u redu? Hoćeš da mi kažeš?
Kako to da mi ništa nisi rekla?
Nešto kriješ. Šta kriješ?
Ništa. Razgovaraćemo o tome kasnije, u redu?
Ne želim da govorim o tome jer je zaista teško.
Ali možemo ovo. Prestani, u redu? Smiri se.
Dođi ovamo. Dođi.
Sranje, stigli su.
Zar moramo to sada?
Namerno ti ne kažu kad će doći.
Smislićemo neki izgovor.
Šta bismo time postigli? Moramo da ih uverimo.
Obriši lice. Smiri se. Sve će biti u redu.
- Dobar dan. - Hvala vam.
Veoma lep stan.
Hvala, radili smo na njemu.
Vidi se. A imate dobar ukus.
Mogu li nečim da vas ponudim?
Čašu vode, molim vas.
Neću odbiti kafu, oči mi se sklapaju.
- Skuvaj nam kafu, dragi. - Espreso?
Savršeno. Sa četiri kocke šećera, molim.
Zaista nam je žao zbog onoga što si prošla.
Naša mlada psihološkinja misli da moramo da razgovaramo o tome.
Ali ne brini, svi želimo isto. Da beba dobije najbolju porodicu.
Zato smo ovde. Nedavno ste pretrpeli traumu,
to može da utiče na vašu sposobnost da budete roditelj.
Nadamo se da to neće biti slučaj, ali moramo da proverimo.
Razumem u potpunosti.
Hvala vam.
Samo želimo da odgovorite na nekoliko pitanja. Hajde da porazgovaramo.
- Sa oboje? - Naravno. Odvojeno.
Možemo li negde da se povučemo?
Bolje je razgovarati iza zatvorenih vrata.
Možemo u dečju sobu.
Da, to je savršeno.
Počnimo od vas, može?
Mogu li da dobijem još šećera? Malo je gorka.
Ta ima blaži ukus. Ali doneću vam još šećera.
Biće sve u redu. Vaša žena je hrabra, zaslužuje bebu.
Pogotovo nakon onog što je preživela. Užasno.
Ali sad je to iza nas. Zatvorili su slučaj.
Kako to?
Nisu mogli da dokažu upotrebu sile pa su ga zatvorili.
Nemaju stida. Jadna žena.
Nadam se da joj ugađate. To joj sad treba.
Uđite.
Samo par pitanja, ne brinite.
Je l' Nora bila dobra?
Stekla sam pozitivan utisak.
Ali sada želim da čujem šta vi mislite.
O Nori?
Prvo mi recite kako ste vi. Sigurno ni vama nije lako.
Pa, ne znam. Nikad nisam razmišljao o tome.
A sad kad vas pitam?
Dobro sam. Malo sam zabrinut za Noru.
Možete li to detaljnije da objasnite?
Teško je objasniti.
Molim vas. Vaše mišljenje je važno.
Mislim da me brine njeno ponašanje.
Zna da bude prilično nepredvidiljva. -Razumem.
Teško je pratiti njene promene raspoloženja.
Koji su znakovi?
Često je umorna i mrzovoljna. Često me odbija.
Krije stvari od mene ili ih zaboravi, nisam siguran.
Često uopšte ne znam šta misli.
Često priča o bebi, ali nekako mi je to čudno. -Zašto?
Nije važno.
Ništa nije važnije. Molim vas, dovršite misao.
Šta god da odlučimo, ono što kažete ostaje među nama.
Možete da budete iskreni.
Kaže da joj je beba vrlo važna, to razumem,
ali u ovoj situaciji...
Možda to ne želi da prizna, čak ni sebi,
ali vidim da uopšte nije spremna.
Na osnovu ovoga što kažete, izgleda da je prilično nestabilna.
Apsolutno. Vrlo je nestabilna.
To je prava reč. Nestabilna i nepredvidljiva.
Žao mi je.
Da. I meni.
- Pozvaćemo vas sledeće nedelje. - U redu, hvala vam. Doviđenja.
Mislim da je dobro prošlo. Šta ti misliš?
Videćemo.
Idemo da kupimo ta kolica.
Odlično. Stvarno ti je prvi put?
Prirodno sam talentovana, pomiri se s tim.
Bez brige. Odlično ti ide.
Mislim da je dosta za danas. -U redu.
Slobodno pusti uže.
Zaista napuštaš firmu?
Nikad ne mogu dugo da ostanem na istom mestu.
- I ja razmišljam o tome. - Stvarno?
Izgledaš kao neko ko voli da pusti korenje.
Nipošto. Već dugo želim promenu.
Kuda ćeš da odeš?
U inostranstvo, mislim. Radiću svoje projekte.
Nešto posebno?
Možda imam jedan posao u Švedskoj. U Geteborgu.
A kakav je to projekat?
Imam ih nekoliko. Sređujem ih.
Kuda ideš? Da te odvezem?
To bi bilo super. Mislila sam da pozovem taksi.
Nema potrebe.
Super. Idem da se presvučem i istuširam pa se vidimo napolju.
U redu.
Hvala ti.
Halo? -Šta se desilo? Gde si bio?
Izvini, penjanje se oteglo. Šta je?
Dolazi ovamo. -Gde?
U onu prodavnicu za bebe. Koliko će ti trebati? Požuri.
Ne razumem. Šta radiš tamo?
Rekla sam ti da moramo da kupimo kolica. Više puta. Nismo to uradili.
Otišla si tamo sama? Zašto?
Dođi, molim te. Odmah. Ja sam iza prodavnice.
Dobro, stižem za pola sata. Smiri se.
Kako bi ovo odnela kući da nisam došao?
Kao što sam i došla. Taksijem.
Ne razumem te. Išao bih s tobom.
To si i pre obećao.
Dobro, sad sam ovde. Idemo.
Nisam te zato zvala. Onaj toranj mi izlgeda poznato.
Videla sam ga te noći.
Te noći?
Nisam sigurna, moram da priđem bliže. Ali ne smem sama.
Bliže?
Da pogledam unaokolo. Mislim da sam bila tamo.
Je l' ga bilo ili nije? -Kažem ti da ne znam, mislim da jeste.
- Da ili ne? - Koji je tvoj problem?
Moj? Ja sam taksijem došao do periferije grada po kolica bez reči.
- Kupuješ kolica? Taksijem? - Nisi se javljao.
Pa? Sama dođeš ovamo i zuriš u toranj?
Ne možeš da veruješ slutnjama u tom stanju.
Nije slutnja, poznat mi je. Već sam ga videla. -Nora, nisi dobro!
Ne, uopšte nisam. Ali da li je tebe uopšte briga?
Da li te je uopšte briga šta mi se dešava?
Nisi bio uz mene!
Sve sam morala sama! Ali sad si mi potreban.
- Ne mogu tamo sama! - Nisam bio uz tebe?
Ja nisam osetila da si uz mene!
Podržavao sam te od prvog dana! Našao sam ga!
Prestani to da ponavljaš, dosadan si. -Stvarno?
Onda mi konačno reci šta se desilo, još mi nije jasno. Nisam tako glup!
Šta želiš da čuješ? Da sam popila piće s njim?
Da je bilo dobro razgovarati s nekim nakon što si me poslao dođavola?
Koliko si popila s njim?
Dve ture. To si želeo da čuješ? Je l' to važno?
Znao sam da lažeš. Znao sam!
Ne bi razumeo.
Šta? Da si ga želela?
Nisam htela ništa od njega!
Mrzim sebe jer sam popila ta pića, ali nisam ništa htela. Razgovarali smo.
- To je sve. - Sa nepoznatim čovekom. Čestitam.
Čudiš se što ti ne veruju?
Misliš da si spremna da budeš majka posle ovoga? Veruj mi, nisi!
Znači, to misliš.
Očigledno je. Ali ne želiš to da priznaš, čak ni sama sebi.
Zašto udruženje ne zove?
Prestanimo. Zaista.
Pogledaj me. Pogledaj me.
Jesi li joj rekao nešto o meni?
Ne znam šta sam rekao. Nemojmo o tome.
Da li se ti sećaš svega što si rekla?
Ne, samo... Ne znam šta nije u redu, zašto nas ne zovu.
Smiri se.
Biću dobra majka. Čak i ako mi ti ne veruješ.
Verujem ti.
Odvedi me do tog tornja.
- Čekaj. Stani. - Sada? -Stani.
To je to.
Mora da bude.
- Ovde se dogodilo. - Ali...
- Jesi li sigurna ovog puta? - Ne znam. Ne u potpunosti.
Dušo, ne znam da li će to pomoći.
Idemo da kažemo policiji. Možda mogu nešto da učine.
- Ali slučaj je zatvoren. - Molim te. Bar da im kažemo.
Sumnjam da će pomoći.
Policija. -Deneš Gabor ovde, treba mi detektiv Sirteš.
Na godišnjem je ove nedelje. Zbog čega?
Halo? Jeste li još na vezi?
"Dobro došli u udruženje Rodina vreća. Molim vas, ostanite na liniji..."
- Izvolite? - Halo?
Ovde Deneš Gabor, žena i ja čekamo devojčicu Hanu.
Posetili ste nas pre dve nedelje sa psihološkinjom. Da li me čujete?
Da, znam. Nisam stigla da vas pozovem, imamo mnogo slučajeva.
Ali ne volim da prenosim loše vesti. Pribojavala sam se ovog poziva.
Trebalo je da vas zovem. Ne razumem, vaša žena je delovala odlično,
nikad nisam mislila da će biti problema. -Razumem.
U ovom stadijumu ne mogu ništa. Psihološkinja pravi procenu,
a ja moram da poštujem preporuke.
A ona je odlučila... Bojim se da ne možemo da vam damo bebu.
Halo?
- Još ste tu? - Da.
Možemo li išta da učinimo?
Možemo li opet da se sastanemo sa njom?
Dajte, znate da to ne ide tako.
Razumem, ali situacija se promenila.
Policija je na pravom tragu s našim slučajem.
Nije to zbog slučaja. Čekajte, pronaći ću dosije, ni ja ne razumem.
Gde li je? Evo.
Piše: "Roditelji nisu pokazali sklad
koji je potreban za odgajanje deteta..."
A onda... Uopšte se ne spominje silovanje.
Pa, to ne pomaže mnogo.
- Šta ste rekli psihološkinji? - Ne znam, ne sećam se.
Izvinite što nisam zvala. Sramota me je.
Da li je žena sa vama? Možete li da mi je date?
Nije sa mnom.
Pozvaću je večeras. Pokušaću da se saberem.
Sirotica. Njoj je najteže. -U redu, hvala vam. Moram da prekinem.
Ko je to? Ima li novosti iz udruženja?
Ma ne, to je samo Lori.
Trebalo je da izađemo večeras, ali nema veze.
Idi.
Ne, ostaću sa tobom.
Ne, zaista. Želela bih da budem malo sama.
Dobar dan, hvala što ste došli. Ja sam detektiv Botlik.
Poručnik Sirteš je radio na slučaju.
Ja sam preuzeo jer smo ga opet otvorili.
Odmah ću da pređem na stvar.
Dobro je da ste nas zvali. Lokacija nam je mnogo pomogla.
Razgledao sam i nisam našao spoljne kamere,
ali jedna poslovna zgrada ima snimke te večeri.
Iako se ne vidi incident,
pregršt kose koju smo našli i ono što je na snimku dokazuje upotrebu sile.
Mogu da vam pokažem snimak ako želite. Ali ne morate da ga gledate.
Želimo da ga vidimo.
U redu.
Samo malo.
Izvinite, ne radi uvek.
Evo ga.
Mislim da su ovo čvrsti dokazi. Dovoljno da ga optužimo.
Hvala vam. -Hvala vama što ste bili uporni.
Čuo sam da ste našli adresu osumnjičenog.
To je vredno divljenja, zaista.
Da. Porodica Gujaš će uzeti Roma, uspela sam da ih nagovorim. -U redu.
Izvinite, evo nas.
- Dobar dan. - Dobar dan.
Ja sam Gizela Pal. Možete li da se predstavite?
Nora Gabor.
- Deneš Gabor. - Gabor...
Recite nam u nekoliko reči zašto želite da usvojite dete.
Koliko dugo se poznajete?
Može. U braku smo šest godina i radimo zajedno.
Radimo u firmi za istraživanje tržišta sa vrlo jakim portfoliom.
Shvatili smo da smo spremni za novog člana porodice
i odlučili smo da usvojimo dete.
Prvo smo otišli u udruženje, ali proces je izgledao komplikovano,
zato smo odlučili da sarađujemo sa vama.
Drago nam je što ste izabrali nas.
A vi?
Znamo se čitavu večnost i dugo smo u vezi.
Smatramo da je naša veza preživela sve...
MEDIATRANSLATIONS